《柬汪蛟门主政》
清代·张云章

新篇磊落夜光多，奕奕翔鸾肯换鹅。蠹简漫怜金薤叶，饥肠真饱玉山禾。

长留怀袖微风发，苦忆梧桐疏雨过。未许委心松菊径，怡颜且得向庭柯。

作者简介：（1648—1726）江苏嘉定人，字汉瞻，号朴村。康熙诸生。陆陇其弟子。曾为徐乾学校勘经解。以上书大学士徐元文为陇其解难，为时人所赞。有《朴村集》。